近期不少餐廳抵不住加租壓力及人流稀少相繼結業,網上更出現「全港店舖執笠結業消息關注組」;亦有燒味店在逆市下「自救」,選擇大平賣益街坊務求殺出血路。近日觀塘一間燒味店推出只售10蚊的超抵叉燒飯,價錢平絕港九新界,每日都吸引到過百市民排長龍,但卻列明不會有代切服務,引來不少網民熱議。
去年10月尾開張的觀塘駿業街燒味店「港燒味」,據知普通一個叉燒飯售45元,日前店方在門外張貼告示,稱為感謝食客一直以來的支持,推出超值限時優惠,只需10元就能品嚐到叉燒飯,更表示加3元有飲品、加5元有例湯,每人限買一盒,成為觀塘區打工仔福音,但告示上寫明叉燒飯是免切的,即是將不會提供代切服務。
據報優惠開始了數天,每日都吸引到過百市民排長龍搶購,惟店方未有認真計算每天售出數量,有店員指老闆想「賣大包益街坊」,故推出優惠。
網民熱議「10蚊仲想點」
有關消息帖文亦吸引不少網民留言,大讚「兩餸飯剋星」、「喜見沙士價,繼續努力」、「江湖救急呀,今晚要叫五個」、「時光倒流20年呀」,惟認為不知道特價叉燒用的是甚麼肉,亦有網民率先試,表示10元叉燒飯「得一塊仔,所以唔洗切」、「十蚊淨食叉燒都抵,仲有飯同菜,仲想點?」、「份量少但睇質素好似唔錯,而且十蚊雞點都無野投訴」,惟亦有人批評「啲叉燒唔靚」、「10蚊係唔應該有要求的,但食完可能這家沒有下次了。咸也算,舊叉燒大概80%脂肪,20%肉。但都係果句,10蚊仲想點」,另有網民稱「繼續北上消費」。